[{"text_idx": "#000001", "text": "Minu ema, kes on suur Agatha Christie ja muude sarnaste krimkade austaja, u\u0308tles, et talle ei meeldinud. Mo\u0303rva uurimine oli igav ja ko\u0303ik see kuninglik elu-olu teda ei huvitanud ning kuningalossi kirjeldused ja\u0308ttis lihtsalt vahele."}, {"text_idx": "#000002", "text": "Mis annab vo\u0303tme ka\u0308tte \u2013 keda huvitab Inglise kuningapere ja eelko\u0303ige kuninganna ja kes tahab piiluda lossi seinte vahele, sellele peaks see teos ha\u0308sti istuma. Sest mo\u0303rvauurimine on to\u0303esti nagu pisut teiseja\u0308rguline. Seda toimetatakse muu hulgas, ko\u0303igi teiste ta\u0308htsate tegevuste vahel, nagu hobuste vo\u0303iduso\u0303it, Obamade ku\u0308laska\u0308ik ja kuninganna 90. su\u0308nnipa\u0308eva ta\u0308histamine. Mida kinnitab kenasti asjaolu, et praegu, kui ma seda postitust kirjutan, ei tule mulle enam u\u0308ldse meelde, kes oli mo\u0303rvar ja miks."}, {"text_idx": "#000003", "text": "Ka mulle oleks see teos ilmselt palju rohkem meeldinud, kui poleks varem lugenud u\u0308he teise Bennetti, nimelt Alan Bennetti \"Tema majesteet lugejat\". Neid kahte teost ei saa pa\u0308ris vo\u0303rrelda, sest \"Windsori so\u0303lm\" on siiski kriminaalromaan oma rangete reeglitega. Samas avavad mo\u0303lemad teosed lugejale maailma, millest va\u0308hesed osa saavad ja eelko\u0303ige pu\u0308u\u0308avad na\u0308idata Elisabeth II mo\u0303ttemaailma. S. J. Bennett na\u0308itab meile terase meelega, ta\u0308helepanelikku ja elutarka naist, kes on palju vastupidavam, kui tema kaaskondsed arvavad."}, {"text_idx": "#000004", "text": "Ta vo\u0303ttis endale dz\u030cinni ja Dubonnet' kokteili ja lasi teha parajalt kange segu. Ta igatses Philipi ja\u0308rele. Too oleks o\u0308elnud midagi ja\u0308medat ja ta naerma ajanud ja su\u0308dames teadnud, kuivo\u0303rd kuninganna endast va\u0308ljas on, ja sellest hoolinud. /.../"}, {"text_idx": "#000005", "text": "Ta ei olnud o\u0303nnetu enda pa\u0308rast, see oleks olnud naeruva\u0308a\u0308rne. Ta tundis kaasa lossile, kogukonnale ja noorele mehele, kelle elu oli lo\u0303petatud nii jo\u0303hkralt, nii ha\u0308bistavalt. Kuninganna oli ka pisut murelik."}, {"text_idx": "#000006", "text": "Windsori lossis liikus ringi mo\u0303rvar. Vo\u0303i va\u0308hemalt eelmisel o\u0308o\u0308l oli liikunud. (lk 32)"}, {"text_idx": "#000007", "text": "Ta\u0308nan raamatu eest kirjastust \"Eesti Raamat\""}, {"text_idx": "#000010", "text": "So\u0303jaeelse Eesti esseistika ja kirjanduskriitika\nLoe seda, mida sa filmis ei na\u0308inud"}]